陳扆誦

陳扆誦（），字咏先，山東兖州府濟寧州人，明朝政治人物。

生平
幼孤，由伯父陳伯友撫養訓導。崇禎十年（1637年）成丁丑科進士，知陕西三原县，縣有彭寨者，恃秦王府護衛势利，为逋逃藪。扆誦出其不意，破其巢。又招降流寇首领高傑等，以卓異入为户部员外郎，管中府草場，供用庫，督練饷。時内帑匮乏，外解不至，扆誦剂量盈虚，會计精當。濟寧火灾，諭德杨士聪疏請蠲恤，部議欲免舊逋，扆誦以虚名非實惠，尚書倪元璐從之，得旨如所請。甲申闯軍陷京师，扆誦變姓名，羁旅江淮者十年，歸里，衣短後衣，跨蹇東鄙，人不知其士大夫也。野老争席，謝笑而已。弟陈扆则，博學能文，崇禎三年庚午同舉鄉試，早卒，扆誦为撫其孤。

引用

參考文獻
《兖州府志》
《山東通志》

Y
濟寧人
崇禎三年庚午科山東鄉試舉人
明朝三原縣知縣
明朝户部员外郎